Okresná prokuratúra Žilina 
Moyzesova 20, 011 56 Žilina 1

Číslo: 1 Pv 244/15/5511	Žilina, 06.11.2015 
EEČ : 2-43-4121-2015

U Z N E S E N I E

Trestná vec:	obv. XXXXX 
Trestný čin:	Prečin Neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátorka Okresnej prokuratúry Žilina 

Podľa § 215 odsek 1 písmeno h Trestného poriadku s poukazom na § 86 písmeno e Trestného zákona zastavujem trestné stíhanie obvineného  
XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	rodné priezvisko: XXXXX
	trvalé bydlisko: XXXXX XXXXX
	väzba: nie
ktorý je trestne stíhaný pre trestný čin:
- Prečin Neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:

ako konateľ spol. XXXXX XXXXX - XXXXX XXXXX so sídlom XXXXX XXXXX XXXXX IČO: XXXXX XXXXX XXXXX

	napriek tomu, že mal dostatok finančných prostriedkov zrazil a neodviedol poistné na nemocenské poistenie, starobné poistenie, invalidné poistenie, poistenie v nezamestnanosti, poistné na úrazové poistenie, na garančné poistenie a na poistné do rezervného fondu za zamestnancov spoločnosti XXXXX XXXXX XXXXX v období od januára 2014 do augusta 2014 v celkovej výške 1.625,47,- €  na účet Sociálnej poisťovne, pobočka XXXXX,	  

lebo zanikla trestnosť činu  
 
Odôvodnenie:
Vyšetrovateľka OR PZ, OKP XXXXX uznesením ČVS:ORP-123/3-VYS-ZA-2015 zo dňa 02.03.2015 na podklade trestného oznámenia Sociálnej poisťovne, pobočka XXXXX podľa § 199 ods. 1 Tr. por. začala trestné stíhanie vo veci zločinu neodvedenia dane a poistného podľa § 277 ods. 1, ods. 2 písm. b/ Tr. zák., ktorého sa mal štatutár spol. XXXXX XXXXX XXXXX dopustiť v období 1/2014 – 8/201)4 v celkovej výške 2.785,55,- € a vo veci prečinu nezaplatenia dane a poistného podľa § 278 ods. 1 Tr. zák. za obdobie 1/2014 – 8/2014 v celkovej výške 7.462,72,- €. 

Po začatí trestného stíhania bol do konania pribratý znalec z odboru ekonómia a manažment na vypracovanie znaleckého posudku so zameraním na otázky, aká bola ekonomická situácia spol. XXXXX XXXXX XXXXX v období od 01.01.2014 do 31.08.2014, či bola táto spoločnosť platobne schopná uspokojiť v lehote splatnosti všetky svoje záväzky (voči zamestnancom, zdravotným poisťovniam, sociálnej poisťovni a obchodným partnerom) a či táto spoločnosť mala dostatok finančných prostriedkov na úhradu svojich záväzkov voči sociálnej poisťovni.

Na základe záverov znaleckého posudku č. 51/2015 bolo ustálené obdobie i výška poistného, ktoré konateľ spol. XXXXX XXXXX XXXXX mohol a mal za zamestnancov spoločnosti odviesť na účet sociálnej poisťovne. 

Dňa 13.08.2015 vyšetrovateľka OR PZ, OKP XXXXX podľa § 206 ods. 1 Tr. por. vzniesla obvinenie XXXXX pre prečin neodvedenia dane a poistného podľa § 277 ods. 1 Tr.  zák. na skutkovom základe uvedenom vo výrokovej časti tohto uznesenia.

Dňa 23.09.2014 sa na OR PZ, OKP XXXXX uskutočnilo preštudovanie vyšetrovacieho spisu, ktorého sa obvinený nezúčastnil.

Dňa 24.09.2014 obvinený doložil do vyšetrovacieho spisu príjmový doklad vystavený Sociálnou poisťovňou, pobočka XXXXX, č.d. 160015443 svedčiaci o úhrade sumy 1.625,47,- € v hotovosti do pokladne sociálnej poisťovne, ktorú vykonal toho istého dňa ako úhradu poistného za zamestnancov za obdobie 1/2014 – 8/2014. 
 
Dňa 02.10.2015 bol Okresnej prokuratúre v Žiline predložený vyšetrovací spis spolu s návrhom na zastavenie trestného stíhania podľa § 215 ods. 1 písm. h/ Tr. por. s poukazom na § 86 ods. 1 písm. e/ Tr. zák., s ktorým som sa stotožnila. 

Podľa § 215 ods. 1 písm. h/ Tr. por. prokurátor zastaví trestné stíhanie, ak zanikla trestnosť činu.

Podľa § 86 ods. 1 písm. e/ Tr. zák., trestnosť trestného činu neodvedenia dane a poistného podľa § 277 Tr. zák. alebo nezaplatenia dane a poistného podľa § 278 Tr. zák. zaniká, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.

Podľa § 86 ods. 2 Tr. zák., trestnosť trestného činu neodvedenia dane a poistného podľa § 277 Tr. zák. alebo nezaplatenia dane a poistného podľa § 278 Tr. zák. nezaniká, ak ide o páchateľa, ktorý bol za obdobný čin v predchádzajúcich 24 mesiacoch postihnutý, alebo ak trestné stíhanie páchateľa za obdobný čin bolo v predchádzajúcich 24 mesiacoch zastavené z dôvodu zániku trestnosti trestného činu podľa ods. 1/.

Konštatujem, že obv. XXXXX včasným zaplatením poistného naplnil zákonné znaky ustanovenia § 86 ods. 1 písm. e/ Tr. zák. o účinnej ľútosti, čím zanikla trestnosť jeho činu.  

Preto som rozhodla tak, ako je to uvedené vo výrokovej časti tohto uznesenia. 

  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.  

	JUDr. Karin Demčáková 
	 prokurátorka